Sophia Albarakbah

Sophia Albarakbah atau dikenali sebagai Sophie Koshka (lahir 15 Julai 1993) ialah seorang pelakon dan model wanita Malaysia. Beliau terkenal dengan kredit lakonannya dalam drama Tercipta Satu Ikatan (2020), Hadiah Dari Tuhan (2020–2021), Suamiku Lelaki Pendosa (2022), Ku Akad Kau Dengan Bismillah (2023), From Saga With Love (2023–2024) dan Lelaki Itu (2024). Sophia juga terkenal dengan filem-filem lakonannya seperti Pasal Kau! (2020), Ada Hantu (2021–22),  Jerangkung Dalam Almari (2022), Saka Perawan (2024), Harimau Malaya: The Untold Journey (2024) dan Reeza GTR (2024).

Kerjaya
Sophia Albarakbah pertama kali menceburi dunia hiburan dengan menjayakan pelbagai iklan komersial semasa masih melanjutkan pelajarannya. Atas desakan seorang rakannya yang memintanya menghadiri ujibakat filem 18, beliau mula bergiat aktif dalam bidang lakonan. Sophia pertama kali menceburi bidang lakonan menerusi drama Viu, Devoted dengan memegang watak Isabella. Ini kemudian diikuti dengan drama Astro Ria, Tercipta Satu Ikatan dengan memegang watak antagonis, Rissa. 

Filem pertamanya, Miimaland yang dibintangi oleh Fattah Amin, dikeluarkan pada 24 September 2020. Beliau kemudian muncul pula menerusi filem Pasal Kau! yang ditayangkan di Netflix pada 1 Oktober. Beliau seterusnya melakonkan watak sebagai Bella dalam drama TV3, Hadiah Dari Tuhan. Sophia juga pernah menjadi model untuk muzik video Danial Zaini, "Siti Bilang Cuti".

Beliau mendapat pengiktirafan meluas menerusi watak Cahaya Malaika lakonannya dalam drama Suamiku Lelaki Pendosa lakonan bersama Aaron Aziz, diikuti oleh watak lakonanya sebagai Intan Allisya dalam drama Air Mata Allisya gandingan bersama Keith Foo. Sophia kemudian menjadi pelakon utama bersama Shahz Jaszle dalam drama Cinta Hilang Kata dengan melakonkan watak Nurul Masmin.

Pada tahun 2023, beliau menjadi pelakon utama bersama Aliff Aziz dalam drama Ku Akad Kau Dengan Bismillah dengan memegang watak sebagai Raisya Hannah. Beliau mengakui watak lakonannya itu sedikit banyak mencabar dirinya. Kemudian, Sophia memegang dua watak, iaitu Aaliyah dan Aafiyah dalam drama Obsesi Dia lakonan bersama Zahiril Adzim. Beliau juga berlakon dalam drama From Saga With Love sebanyak 2 musim yang disiarkan di Viu dengan memegang watak sebagai Bianca Rozario. Ini merupakan drama Viu Originals kedua lakonannya selepas Devoted.

Dalam tahun 2024, Sophia berlakon dalam filem Jiwa 8 Belas dengan memegang watak sebagai Fatien. Ini kemudian diikuti oleh filem Saka Perawan dan Reeza GTR arahan Ahmad Idham dan Harimau Malaya: The Untold Journey arahan Afdlin Shauki.

Beliau melakonkan watak utama dalam siri drama Tonton, Marina yang mana beliau digandingkan bersama Remy Ishak, Muhsin Nadzli dan Hisyam Hamid. Drama ini mengisahkan seorang wanita muda, Marina yang berhijrah ke Kuala Lumpur selepas kematian kakaknya untuk mencari kehidupan yang lebih baik.

Sophia juga telah dilantik menjadi duta eksklusif Usanita bersama-sama artis Gred A yang lain.

Beliau berlakon bersama Jaa Suzuran dan Afieq Shazwan dalam filem Abu Si Raksasa dengan memegang watak sebagai Zaara. Filem ini ditayangkan pada 11 September 2025.

Kehidupan peribadi
Beliau berdarah kacukan Melayu, Arab dan Cina.Mohd Haikal Isa (2 Februari 2023). "Cantik, bijak, Sophia AlBarakbah belajar bioteknologi, graduan dietetik". Kosmo!. Dicapai pada 14 April 2024. “Ibu saya orang Cina, ayah pula Arab-Melayu. Datuk saya asal dari Yemen dan ibu bapa mereka datang dari Yemen dan Persia dan nenek saya orang Malaysia dari Kelantan”. Bapanya yang berdarah campuran Melayu dan Arab berasal dari Kelantan manakala ibunya adalah mualaf yang berketurunan Cina. Leluhur Sophia berasal daripada sebuah wilayah geografi bernama Hadramaut yang terletak di antara Yaman Timur dan Arab Selatan. Beliau mempunyai adik-beradik seramai 4 orang dan merupakan anak kedua.

Beliau merupakan graduan dan pemegang Ijazah Sarjana Muda Sains (Kepujian) Dietetik dengan Pemakanan di Universiti Perubatan Antarabangsa (IMU). Ibunya merupakan Naib Juara (pemenang tempat kedua) dalam satu pertandingan ratu kecantikan pada tahun 1980. Beliau menyifatkan dirinya sebagai seorang yang introvert dan pemalu.

Beliau ialah sepupu kepada penyanyi, Aisha Retno.

Filemografi

Videografi

Muzik video
 Tahun Tajuk Penyanyi Peranan 2018 "Siti Bilang Cuti" Danial Zaini Dirinya sendiri 2019 "Sedar" Fareez Fauzi

Anugerah dan pencalonan
 Tahun Anugerah Kategori Penerima/Karya tercalon Keputusan 2020 Anugerah Bintang Popular Berita Harian ke-33 Artis Baharu Wanita Popular Dirinya sendiri  2021 World Film Carnival Singapore 2021 Pelakon Wanita Terbaik  Anugerah Pencapaian Luar Biasa  2023 Anugerah Bintang Popular Berita Harian ke-35 BBNU Wanita Popular  Aktres Filem Popular  Aktres TV Popular  Couple Drama Popular Dicalonkan bersama Aaron Aziz (Suamiku Lelaki Pendosa)  2024 Anugerah Telenovela ke-9 Ratu Telenovela Dirinya sendiri   Pelakon Wanita Popular Telenovela  Anugerah Bintang Popular Berita Harian ke-36 Aktres TV Popular Dirinya sendiri  2025 Anugerah Melodi Terhangat 2025 Anugerah Selebriti Feminin Terhangat Anugerah Bintang Popular Berita Harian ke-37 Aktres Filem Popular  Aktres TV Popular  Gandingan Serasi Filem Popular Reeza GTR (bersama Alif Satar) 

Rujukan

Pautan luar






Kategori:Kelahiran 1993
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Orang Malaysia berketurunan Cina
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Alumni Universiti Perubatan Antarabangsa